**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „BEŠEIMININKIŲ PADANGŲ ATLIEKŲ TVARKYMAS LAZDIJŲ RAJONO SAVIVALDYBĖJE“**

**AIŠKINAMASIS RAŠTAS**

2021-12-06

Lazdijų rajono savivaldybės tarybos sprendimo „Dėl pritarimo projektui „Bešeimininkių padangų atliekų tvarkymas Lazdijų rajono savivaldybėje“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2023 metų strateginio plėtros plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. [5TS-638](http://dvs.lazdijai.lt:8008/document/58417) „Dėl Lazdijų rajono savivaldybės 2021–2023 metų strateginio plėtros plano patvirtinimo“, II strateginio tikslo „Gerinti ir plėtoti patrauklią gyvenamąją aplinką“ 3 tikslo „Sukurti ir išsaugoti subalansuotą ir sveiką aplinką savivaldybės teritorijoje“ 3.2 uždaviniu „Užtikrinti atliekų surinkimą ir vystyti bei tobulinti įdiegtą atliekų tvarkymo sistemą:“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. [5TS-581](http://dvs.lazdijai.lt:8008/document/57940) „Dėl Lazdijų rajono savivaldybės 2021–2027 metų strateginio plėtros plano patvirtinimo“, 1.4 tikslo „Plėtoti patrauklią viešąją infrastruktūrą ir gyvenamąją aplinką“ 1.4.1 uždaviniu „Užtikrinti viešos infrastruktūros atnaujinimą ir plėtrą“ priemonėmis.

Sprendimo tikslas – pritarti Lazdijų rajono savivaldybės administracijos projektui „Bešeimininkių padangų atliekų tvarkymas Lazdijų rajono savivaldybėje“ ir paraiškos teikimui Atliekų prevencijos ir tvarkymo programos dotacijai gauti, vadovaujantis Lietuvos Respublikos aplinkos ministerijos Aplinkos projektų valdymo agentūros direktoriaus 2021 m. lapkričio 17 d. įsakymu Nr. [T1-266](https://www.e-tar.lt/portal/lt/legalAct/d3fd15f0483811ec992fe4cdfceb5666) patvirtintu „Atliekų prevencijos ir tvarkymo programos priemonės „Dotacijos naudotų padangų, kurių turėtojo nustatyti neįmanoma arba kuris neegzistuoja, tvarkymui“ projektų finansavimo tvarkos aprašu (toliau – Aprašas). Galima maksimali dotacijos suma pagal paskelbtą kvietimą vienam pareiškėjui – iki 25 000,00 Eur, priemonės lėšos skirtos savivaldybėje surinktų bešeimininkių padangų atliekų surinkimo, vežimo, įskaitant eksportą į kitas Europos Sąjungas šalis, ir naudojimo išlaidoms kompensuoti.

Programos lėšomis nefinansuojamas į didžiųjų gabaritų atliekų surinkimo aikšteles pristatytų bešeimininkių padangų atliekų sutvarkymas. Bešeimininkių padangų atliekų naudojimą gali vykdyti tik taršos ar taršos integruotos prevencijos ir kontrolės leidimą padangų atliekų naudojimui turintis atliekų tvarkytojas, kuris bus atrinktas atlikus viešąsias bešeimininkių padangų atliekų surinkimo, vežimo, įskaitant eksportą į kitas Europos Sąjungas šalis, ir naudojimo paslaugų pirkimo procedūras. Padangų atliekų tvarkytojas turi būti registruotas Atliekų tvarkytojų valstybės registre ir naudojantis Vieninga gaminių, pakuočių ir atliekų apskaitos informacine sistema.

Projekto įgyvendinimo metu planuojama surinkti ir išvežti į taršos ar taršos integruotos prevencijos ir kontrolės leidimą padangų atliekų naudojimui turinčio atliekų tvarkytojui priklausančią utilizavimo vietą apie 230 tonų bešeimininkių padangų atliekų, surinktų Lazdijų rajono savivaldybės teritorijoje.

Projekto išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo lėšų. Savivaldybės biudžeto lėšų poreikis šiame projekte neplanuojamas, tačiau siekiant užtikrinti sėkmingą projekto užbaigimą, jeigu būtų surinktas kiek didesnis bešeimininkių padangų atliekų kiekis, nei numatyta paraiškoje ir maksimalios Dotacijos lėšų sumos nepakaktų, savivaldybė šiuo sprendimu užtikrina, kad bus skirta biudžeto lėšų tai projekto daliai, kurių nepadengia priemonės dotacijos finansavimo lėšos.

Preliminari projekto veiklų pradžia 2022 m. II ketvirtis, preliminari projekto trukmė 16 mėnesių.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistas Aivaras Tulaba.

Strateginio planavimo ir investicinių projektų

valdymo skyriaus vyriausioji specialistas Aivaras Tulaba